Eidgenössisches Departement für Verteidigung, Bevölkerungsschutz und Sport - Alemannische Wikipedia

# Eidgenössisches Departement für Verteidigung, Bevölkerungsschutz und Sport

### Us der alemannische Wikipedia, der freie Dialäkt-Enzyklopedy

Technische Yschränkung: Dr koräkt Titel wär: »Eidgenössischs Departement für Verteidigung, Bevölkerigsschutz und Schport«

| Dialäkt: Züridütsch (See)

S Eidgenössische Departement für Verteidigung, Bevölkerigsschutz und Schport (VBS) isch eis vo de sibe Departement (Minischterie) i dr Schwiizer Regierig. Jewiils eine vo de Bundesrät schtaht em Departement vor.

S zentrale Aaliege vom VBS isch es, "Sicherheit und Bewegig" für d Schwiiz und ihri Bevölkerig z schaffe. Armee, Bevölkerigsschutz und zivili Inschtitutione schaffed nach em Grundsatz "Sicherheit dur Kooperation" eng zäme. Sie schützed und helfed im In- und Ussland. D Friedensförderig isch en wichtige Biitrag zur internationale Sicherheit und demit au zur Sicherheit vo dr Schwiiz. Mit em Bundesamt für Schport förderet s Departement Schport und Bewegig uf nationaler Ebeni und treit so zur Gsundheit vo dr Bevölkerig bii.

S VBS gliederet sich i di vier Bereich:

- Verteidigung
- Bevölkerigsschutz
- Schport
- Armasuisse (Rüschtigsbeschaffigsaaschtalt)

Am Aafang vom Bundesschtaat höt das Departement schlicht "Militärdepartement" gheisse. 1979 isch es umbenännt worde in "Eidgenössischs Militärdepartement" (EMD). Mit dr Integration vom Zivilschutz und dr Schportförderig i das Departement treits siit 1998 de Name "Eidgenössischs Departement für Verteidigung, Bevölkerigsschutz und Schport".

Dr Usslandsnachrichtedienscht vo dr Schwiiz - Schtrategische Nachrichtedienscht (SND) - isch direkt em Chef vom VBS underschtellt. Ebefalls zum Bereich vom VBS ghöred d Nachrichtedienscht Militärische Nachrichtedienscht (MND) und Luftwaffenachrichtedienscht (LWND). Lueg dezue: Schwiizer Nachrichtedienscht.

## [ändere] Departementsvorschteher

- 1848-1854: Ulrich Ochsenbein
- 1855-1859: Friedrich Frey-Herosé
- 1860-1861: Jakob Stämpfli
- 1862: Constant Fornerod
- 1863: Jakob Stämpfli
- 1864-1866: Constant Fornerod
- 1867-1868: Emil Welti
- 1869: Victor Ruffy
- 1870-1871: Emil Welti
- 1872: Paul Cérésole
- 1873-1875: Emil Welti
- 1876-1878: Johann Jakob Scherer
- 1879-1888: Wilhelm Hertenstein
- 1889-1890: Walter Hauser
- 1891-1897: Emil Frey
- 1897-1898: Eduard Müller
- 1899: Eugène Ruffy
- 1900-1906: Eduard Müller
- 1907: Ludwig Forrer
- 1908-1911: Eduard Müller
- 1912-1913: Arthur Hoffmann
- 1914-1919: Camille Decoppet
- 1920-1929: Karl Scheurer
- 1930-1940: Rudolf Minger
- 1940-1954: Karl Kobelt
- 1955-1966: Paul Chaudet
- 1967-1968: Nello Celio
- 1968-1979: Rudolf Gnägi
- 1980-1983: Georges-André Chevallaz
- 1984-1986: Jean-Pascal Delamuraz
- 1987-1989: Arnold Koller
- 1989-1995: Kaspar Villiger
- 1996-2000: Adolf Ogi
- Seit 2001: Samuel Schmid

## [ändere] Lueg au

- Schport i dr Schwiiz
- Schwiizer Armee

## [ändere] Weblinks

- Offizielli Website

Der Artikel basiert uf ´ra freie Ibersetzung vum Artikel „Eidgenössisches Departement für Verteidigung, Bevölkerungsschutz und Sport“ us dr dytsche Wikipedia.

Vun "http://als.wikipedia.org../../../e/i/d/Eidgen%C3%B6ssisches_Departement_f%C3%BCr_Verteidigung%2C_Bev%C3%B6lkerungsschutz_und_Sport_9db9.html"

Kategorie: Artikel uf Züritüütsch | Schwiizer Politik

##### Views

- Artikel
- Diskussion
- Itzigi Version

##### Mitarbeit

- Wikipedia-Portal
- Artikel wo fähle
- Letschti Änderige

##### Hilf

- Froge?
- Stammtisch
- Finanzielli Hilf

##### Suech

##### Anderi Sprooche

- Deutsch
- Français
- Nederlands